**Felhívjuk Tisztelt Felhasználóink figyelmét, hogy a**

**VASIVÍZ ZRt. KÖTBÉRMENTESSÉGI AKCIÓT hirdet!**

Társaságunk átfogó szennyvízhálózati ellenőrzést végez, amelynek célja a használatban lévő, de be nem jelentett szennyvízbekötési helyek felderítése.

Tájékoztatjuk Önöket, hogy a szennyvíz-szolgáltatás igénybevétel bejelentésének elmulasztása szerződésszegésnek minősül, melyre Üzletszabályzatunk szerint **kötbért érvényesíthetünk**.

A fentieken túl visszamenőlegesen a szolgáltatás ellenértékét is meg kell fizetni. A víziközmű-szolgáltatásról szóló 2011. évi CCIX: törvény 51.§ (6) bekezdése értelmében, az ellenkező bizonyításáig úgy kell tekinteni, hogy a jogellenes állapot az igénybejelentést megelőző 5 évvel korábbi időpontban kezdődött, így jogosultak vagyunk az igénybevett szolgáltatást **visszamenőleg maximum 5 évre érvényesíteni**.

Amennyiben Tisztelt felhasználónk a szolgáltatás igénybevételének kezdetét hitelt érdemlően igazolni tudja - például az alábbi dokumentumok valamelyikével - akkor a csatornadíj számlázást az igazolt időponttól indítjuk, ellenkező esetben a jogszabályi előírás szerint járunk el:

* használatbavételi engedély (lakhatási engedély)
* adásvételi-, bérleti- ajándékozási-, stb. szerződés,
* a rákötést igazoló számla,
* stb.

Tájékoztatjuk Felhasználóinkat, hogy a **KÖTBÉMENTESSÉGI AKCIÓ** keretében **2018. február 28**-ig történő bejelentések esetében a **kötbér érvényesítésétől eltekintünk**.

Üzletszabályzatunk szerint érvényesíthető kötbér mértéke:

* **lakossági felhasználó esetében 100.000,- Ft**
* **közületi felhasználó esetében 200.000,- Ft**

Kérjük Önöket, hogy éljenek a lehetőséggel és haladéktalanul keressék fel Ügyfélszolgálatunkat, Fiókirodáinkat. Az ügyintézési címeket és ügyfélfogadási időket a **www.vasiviz.hu** honlapunkon megtalálják.

**KÖTBÉRMENTESSÉGI AKCIÓNKAT 2018. február 28-ig kiterjesztjük** az Üzletszabályzatunk 11.3. pontja alatt felsorolt további szerződésszegések miatt kivethető kötbérekre vonatkozóan is.

Pl.:

* tulajdonosváltozás és egyéb adatváltozás

késedelmes bejelentése: **90 napon túli késedelem esetén: 5.000,- Ft**

**180 napon túli késedelem esetén: 10.000,- Ft**

* a fogyasztásmérő vagy bármely

részének leszerelés, rongálása esetén: **10.000,- Ft + számított vízmennyiség x vízdíj x 2**

* csapadékvíz bevezetése elválasztott

rendszerű szennyvízhálózatba: **15.000,- Ft**

* a felhasználó nem gondoskodik a vízmérő

fagy elleni védelméről, a vízmérőakna

karbantartásáról: **2.000,- Ft**

* a felhasználó a saját kút hálózatot

összeköti a közüzemi hálózattal: **30.000,- Ft**

**Felhívjuk figyelmüket, hogy 2018. március 1-től Társaságunk megkezdi a felhasználási helyek és a felhasználói bejelentések ellenőrzését!**

**Éljen a lehetőséggel, mert 2018. február 28-át követően már nem kívánunk eltekinteni a kötbérek érvényesítésétől, mely jelentős terhet jelenthet az Önök számára.**

